Author: RP

GAMYBA UNIVERSITETO VAISTINĖJE — TRADICIJA, MOKSLAS IR PRAKTIKA

Lietuvos sveikatos mokslų universiteto vaistinėje yra gaminami gydomosios kosmetikos gaminiai ir vaistažolių mišinių arbatos. Produktai gaminami pagal Geros gamybos praktikos reikalavimus, nustatytus Europos Sąjungos direktyvomis, todėl mūsų laboratorijose pagaminta produkcija yra itin geros kokybės ir yra saugi vartotojui, o pačius produktus yra leidžiama platinti visose Europos Sąjungos šalyse.
“Linijos Basalis” gydomosios kosmetikos gaminių pramoninė gamyba prof. Rimanto Pečiūros iniciatyva pradėta organizuoti 2007 metais. Produktų linijos prototipas buvo “Cremor Basalis”, kurį nedideliais kiekiais jau anksčiau vaistinė gamino LSMU klinikinei ligoninei Kauno klinikoms. Prof. Rimanto Pečiūros ir prof. Jurgos Bernatonienės pastangomis vaistinės eksperimentinėje laboratorijoje buvo sukurtos naujos drėkinančių, maitinančių, raminančių odą kremų receptūros, parengti produktų pramoninės gamybos reglamentai. Šiuo metu vaistinėje yra gaminama ir platinama per šalies vaistinių tinklą 14 pavadinimų “Linijos Basalis” gaminių, jų populiarumą lemia sėkmingai pasirinkti sudėčių komponentai, kokybė ir nuolat vykdomos rinkodaros priemonės. 2016 metais pagal vaistinėje naudojamas technologijas yra pagaminti nauji kremai ir oleogeliai, skirti eksportui į JAV.
Vaistažolių mišinių arbatų, gaminamų vaistinėje, receptūros yra parengtos LSMU mokslininkų, o pasiūla vartotojams suformuota pagal vaistinės klientų poreikius ir lūkesčius. Šiuo metu yra parengti ir tiekiami vartotojams 30 produktų.
Su vaistinės gaminiais susipažįsta užsienio šalių farmacijos studentai, kiekvieną vasarą atliekantys čia gamybinę praktiką.

PAGRĮSTA MOKSLU,
TRADICIJA IR PATIRTIMI

Vaistažolių mišiniai yra gaminami vaistinėje pagal LSMU mokslininkų Z.Kalvėnienės, G.Kasparavičienės, K.Ramanauskienės, A.Savicko, L.Švambario, R.Pečiūros parengtas receptūras.

www.lsmuvaistine.lt

Foto ir paveikslėliai—Rimanto Pečiūros